b'\n_START_ARTICLE_\nNaujoji pinakoteka (Miunchenas)\n_START_PARAGRAPH_\nNaujoji pinakoteka  (vok. Neue Pinakothek) yra meno muziejus, \xc4\xafsik\xc5\xabr\xc4\x99s Miuncheno centrin\xc4\x97je dalyje esan\xc4\x8diame muziej\xc5\xb3 komplekse Kunstareal. Muziejus orientuotas \xc4\xaf XVII a. ir XIX a. Europos dailinink\xc5\xb3 k\xc5\xabryb\xc4\x85._NEWLINE_Naujojoje pinakotekoje eksponuojami impresionist\xc5\xb3, postimpresionist\xc5\xb3, romantik\xc5\xb3 ir kai kuri\xc5\xb3 modernist\xc5\xb3 darbai. Yra pasaulyje garsi\xc5\xb3 meistr\xc5\xb3 kaip Vincentas van Gogas, Klodas Mon\xc4\x97, Kasparas Davidas Frydrichas, Ogiustas Rodenas k\xc5\xabrini\xc5\xb3.\n_START_SECTION_\nPastato istorija\n_START_PARAGRAPH_\nMuziejus buvo \xc4\xafkurtas 1853 m. karaliaus Liudviko I Bavarie\xc4\x8dio. Pastatas pastatytas prie\xc5\xa1ais Sen\xc4\x85j\xc4\x85 pinakotek\xc4\x85, suplanuotas architekt\xc5\xb3  Friedrich von G\xc3\xa4rtner ir August von Voit. Ta\xc4\x8diau muziejus buvo subombarduotas Antrojo pasaulinio karo metu. Pastato griuv\xc4\x97siai buvo nuvalyti 1949 m. Muziejus atkurtas 1981 m. architekto Alexander Freiherr von Branca pastatytame moderniame pastate.\n_START_SECTION_\nKolekcijos istorija\n_START_PARAGRAPH_\nKolekcijos prad\xc5\xbeia siejama su karaliaus Liudviku I Bavarie\xc4\x8diu, kuris nuo pat kar\xc5\xabnavimo 1809 m. prad\xc4\x97jo kolekcionuoti am\xc5\xbeinink\xc5\xb3 dailinink\xc5\xb3 paveikslus. Kolekcijai pakankamai padid\xc4\x97jus ji buvo atskirta nuo sen\xc5\xb3j\xc5\xb3 meistr\xc5\xb3 kolekcijos Senojoje pinakotekoje ir \xc4\xafkurdinta Naujojoje pinakotekoje. \xc5\xbdym\xc5\xb3 ind\xc4\x97l\xc4\xaf \xc4\xaf kolekcijos prapl\xc4\x97tim\xc4\x85 \xc4\xafne\xc5\xa1\xc4\x97 jos direktorius Hugo von Tschudi (1851-1911) nupirk\xc4\x99s 44 impresionist\xc5\xb3 ir postimpresionist\xc5\xb3 darbus. Ta\xc4\x8diau, kadangi valstybines l\xc4\x97\xc5\xa1as buvo u\xc5\xbedrausta naudoti meno k\xc5\xabrini\xc5\xb3 pirkimui, tik v\xc4\x97liau oficialiai \xc5\xa1ie darbai buvo \xe2\x80\x9enupirkti\xe2\x80\x9c i\xc5\xa1 priva\xc4\x8diai suaukot\xc5\xb3 l\xc4\x97\xc5\xa1\xc5\xb3. 1915 m. naujoji pinakoteka per\xc4\x97jo \xc4\xaf valstyb\xc4\x97s rankas._NEWLINE_1939 m. fa\xc5\xa1istin\xc4\x97s Vokietijos vald\xc5\xbeia pardav\xc4\x97 vien\xc4\x85 kolekcijos Van Gogo autoportret\xc4\x85 kaip meno degeneracijos pavyzd\xc4\xaf. \xc5\xa0iuo metu kolekcija yra platesn\xc4\x97s Valstybin\xc4\x97s Bavarijos Paveiksl\xc5\xb3 Kolekcijos dalis.\n_START_SECTION_\nDail\xc4\x97s galerija\n_START_PARAGRAPH_\nKeletas i\xc5\xa1 \xc5\xbeymiausi\xc5\xb3 ekspozicijos darb\xc5\xb3:'